b'\n_START_ARTICLE_\nSalvator \xc5\xbditko\n_START_SECTION_\n\xc5\xbdivljenje in delo\n_START_PARAGRAPH_\nV \xc4\x8crnomlju je obiskoval osnovno \xc5\xa1olo in ni\xc5\xbejo gimnazijo. Ko se je dru\xc5\xbeina preselila v Koper je tu kon\xc4\x8dal vi\xc5\xa1jo gimnazijo, ter se po maturi 1961 vpisal na oddelek za zgodovino in umetnostno zgodovino na Filozofski fakulteti v Ljubljani in junija 1966 diplomiral. Po diplomi se je vrnil v Koper in se najprej zaposlil v tedanjem Mestnem arhivu, kasneje pa kot profesor zgodovine in estetske vzgoje na gimnaziji. \xc5\xbde v teh letih se je za\xc4\x8del ukvarjati z raziskavami  lokalne zgodovine in objavljati \xc4\x8dlanke ter razprave v revijalnem tisku. Bil je tudi \xc4\x8dlan uredni\xc5\xa1tva revije Obala. Leta 1979 je prevzel mesto ravnatelja v Pokrajinskem muzeju Koper in obenem pri\xc4\x8del s sistemati\xc4\x8dnim raziskovalnim delom s podro\xc4\x8dja zgodovine Istre in Primorske. S strokovnimi prispevki ali kot vodja uredni\xc5\xa1kih odborov je sodeloval  pri pripravi zbornikov za krajevno zgodovino. Njegova bibliografija trenutno obsega 165 zapisov.'